  Анжелика Тихонова корреспондент 4-тӥ пӧсьтолэзьлы Удмуртиын коронавирусэн 20 черламъёсты шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висьыны Ижкарын 12 улӥсьёс, Дэри ёросын куинь улӥсьёс, Можгаын кык улӥсьёс, Воткаын, Сарапулын но Балезино ёросын быдэн одӥг улӥсьёс усизы. Эмчиос эшшо 42 муртэз йӧнатыны быгатӥзы, бурмемъёслэн лыдзы оглом 1 сюрс 138-озь йылӥз Александр Бречалов, Удмуртилэн тӧроезТуэ тулыспалысен элькунысьтымы укмыс лабораториосын коронавируслы 137 сюрс 535 эскеронъёс ортчытӥзы, берло уй-нунал ӵоже – 2 сюрс 379. Удмуртиын туннэ нуналлы лек инфекциен 1 сюрс 519 черлан учыръёс лабораториосын зэматэмын, 29 адями улонысь кошкиз. Тегъёс: Тазалык Удмуртия коронавирус АлександрБречалов  